Referat af DAHR's generalforsamling d. 7. november 2003
1. Valg af dirigent
Jeppe Sinding Jensen blev valgt til dirigent.
 2. Valg af Referent
Mikael Aktor blev valgt til referent.
 3. Godkendelse af dagsorden
Dagsordenen blev godkendt.
4. Formandens beretning 
Formanden aflagde beretning. I denne rejstes følgende spørgsmål til diskussion:
a)	Ønsker medlemmerne, at DAHR's nyhedsbrev både udkommer i en trykt og en elektronisk udgave? 
Der var modsatrettede synspunkter. Armin Geertz og Morten Thomsen Højsgaard talte for udgivelsen af et trykt nyhedsbrev, måske ikke hver gang, men dog engang imellem. Jesper Sørensen mente, at udgifterne til produktion af et trykt nyhedsbrev ville være bedre anvendt til konferenceaktiviteter, f.eks. til invitation af internationale oplægsholdere. Marianne Fibiger var i tvivl om, hvorvidt indholdet af nyhedsbrevet, som det er nu, egner sig til en trykt version.

b)   Hvordan opfatter medlemmerne aktivitetsniveauet, og er man tilfreds med aktiviteternes karakter?
Der var kun lidt diskussion. Enkelte medlemmer mente, at tidspunktet for årsmødet måske bør flyttes, f.eks. til januar.

c)   Hvilke kommentarer er der til DAHR's projekt for udgivelsen af et forskningshistorisk værk?
Jeppe Sinding Jensen ytrede ønske om et fælles møde vedrørende forskningshistorieudgivelsen. Tim Jensen meddelte, at et møde for redaktionen og eventuelle bidragsydere vil blive indkaldt og fremlagde i øvrigt projektets strategi.
5. Fremlæggelse af regnskab
DAHR's kasserer, Ingrid Müller, gjorde rede for medlemssituationen og gennemgik redskabet. Dette blev godkendt.
6. Fastsættelse af kontingent
Kontingentet forbliver som hidtil 300 kr. for VIP- og DVIP-medlemmer og 150 kr. for studerende.
7. Valg af medlemmer til bestyrelsen
Følgende blev valgt til bestyrelsen: Tim Jensen, Marianne Fibiger, Ingrid Müller, Mikael Rothstein, Margit Warburg og Jesper Sørensen.
8. Valg af suppleanter til bestyrelsen
Følgende blev valgt som suppleanter: Kate Østergaard og Peter Westh.
9. Valg af revisor og revisorsuppleant
Som revisor valgtes Elsemarie Tollerlund, som revisorsuppleant valgtes Annika Hvithamar.
10. Eventuelt	
Armin Geertz opfordrede medlemmerne til at overveje publicering af deres arbejder i Religionsvidenskabelig Skriftserie ved Aarhus Universitet. Han bad også DAHR overveje publicering af gode specialer, evt. på internettet.
Armin Geertz opfordrede den kommende bestyrelse til at sikre en systematisk arkivering af DAHR's materiale.
Efter generalforsamlingen takkede formanden DAHR's afgående sekretær, Mikael Aktor, for hans store indsats igennem ti år, bl.a. i forbindelse med oprettelsen og vedligeholdelsen af DAHR's hjemmeside.